Klišių tiltas

Klišių (Pjaulių) tiltas – kelio tiltas per Karaliaus Vilhelmo kanalą Klaipėdos rajono savivaldybėje, Klišių kaime, stovintis kelyje , 2 km į šiaurę nuo Drevernos. Abipus kanalo plyti Klišių–Tyrų miškai, kairiajame krante įsikūrę Klišiai, dešiniajame – Pjauliai. 

Šiuolaikinis gelžbetoninis tiltas vandens kliūtį plane kerta įstrižai. Jo ilgis – apie 54 m, įrengtos dvi eismo juostos.Klišių tiltas maps.lt Šalia tilto, prieš srovę, kanalo vagoje stūkso senojo tilto liekanos.Klišių tiltas Google Street View

 Istorija 

XX a. I dešimtmetyje virš kanalo pastatyt 10 lengvų metalinių konstrukcijų tiltų, numeraciją pradedant nuo Klaipėdos. Visi jie buvo panašios konstrukcijos, krantus jungė metalinės santvaros, veikusios kaip varstomieji tiltai: važiuojamojoje dalyje įrengtas pakeliamas dangtis galėjo per plyšį praleisti laivus su aukštais stiebais.(nuotraukos nr. 79-86) 

Tiltas per kanalą Priekulės–Klišių plente pastatytas 1902-1904 m. Per II pasaulinį karą visiškai sugriautas.Karaliaus	Vilhelmo	kanalo	lyginamoji	analizė: santykis su krašto praeitimi ir dabartimi. 2 pav. Vilhelmo kanalo tiltai. 7. Klišių kaimo tiltas gargzdumuziejus.lt Neišliko metalinė perdanga, tarpinių atramų plytų mūras, ant centrinio tauro buvęs tilto numeris „4“. Abiejuose krantuose stūkso stačiakampio plano keraminių plytų mūro ramtai. Kanale iškilusios dviejų originalių taurų liekanos: pamatai su skaldytų akmenų mūro cokolinėmis dalimis. XX a. viduryje taurų viršutinės dalys buvo išbetonuotos. Ant dalies taurų matomi atraminių guolių fragmentai (išskyrus centrinį taurą). 

 Šaltiniai 

 Nuorodos 

 Tiltas per Karaliaus Vilhelmo kanalą kelyje RK 2206 Priekulė - Dreverna tarp Pjaulių ir Klišių kaimų miestai.net #40

Kategorija:Klaipėdos rajono tiltai
Kategorija:Lietuvos sijiniai tiltai
Kategorija:Tiltai per Karaliaus Vilhelmo kanalą